kardosdrur/scandi-wiki huggingface dataset:
The Wall

The Wall er det 11. studiealbum af den engelske rockgruppe Pink Floyd. Ligesom gruppens foregående tre albums er The Wall et konceptalbum. Albummet er en rockopera skrevet hovedsageligt af Roger Waters og er indspillet af Pink Floyd. Albummet blev indspillet i 1979 og udsendt senere samme år. Albummet er historien om rocksangeren Pink, der efter flere nedbrydende oplevelser i sin barn- og ungdom begynder opbygningen af en mur i sit sind. Muren holder al menneskelig kontakt ude, og Pink er derfor ekstremt indelukket.

Nogle af hændelserne drager paralleller til Roger Waters' eget liv; Pinks far dør under 2. verdenskrig, ligesom Roger Waters' far.

Albummet er sammen med The Dark Side of the Moon, Wish You Were Here, Animals og The Final Cut fra den Roger Waters-dominerede periode.

The Wall blev i 1982 omsat til en film med Bob Geldof i rollen som Pink. Filmen fik en overraskende stor succes.

Koncept 
Inden The Wall blev til The Wall, fremlagde Roger Waters to koncepter for resten af medlemmerne i Pink Floyd: et koncept om indelukkelse (Bricks In The Wall, som så senere blev til The Wall, og et andet koncept, der senere blev udgivet af Roger Waters alene; The Pros and Cons of Hitch Hiking.

Roger Waters havde lavet demoer (optaget på bånd), som han brugte som virkemiddel i sin fremlæggelse af de to koncepter.

Konceptet bag The Pros and Cons of Hitch Hiking blev ikke blankt afvist af de andre medlemmer – tværtimod. David Gilmour udtalte senere, at han mente, at der var mere indhold i The Pros and Cons of Hitch Hiking rent musikalsk – i modsætning til The Wall.

Numre 
Side 1
 In the Flesh?
 The Thin Ice
 Another Brick In The Wall, Part 1
 The Happiest Days of Our Lives
 Another Brick In The Wall, Part 2
 Mother

Side 2
 Goodbye Blue Sky
 Empty Spaces
 Young Lust
 One Of My Turns
 Don't Leave Me Now
 Another Brick In The Wall, Part 3
 Goodbye Cruel World

Side 3
 Hey You
 Is There Anybody Out There?
 Nobody Home
 Vera
 Bring the Boys Back Home
 Comfortably Numb

Side 4
 The Show Must Go On
 In The Flesh
 Run Like Hell
 Waiting For The Worms
 Stop
 The Trial
 Outside The Wall

Referencer

Eksterne henvisninger 
 

Pink Floyd-album
Album fra 1979
Dobbeltalbum
Konceptalbum
Vølund Smed

Vølund Smed var i nordisk mytologi alfernes høvding, søn af en samisk konge.

Sagaens fortælling om Vølund Smed 
Vølund kom fra Finland og var søn af en finsk konge. Han havde to brødre, Egil og Slagfinn. De tre brødre forelskede sig i Svanhvid, Alrun og Alvid, som alle kom fra et fremmed land. Svanhvid og Alvid var Lådves døtre, Alrun var Vallands datter. De levede alle sammen i otte år, men pludselig forsvandt kvinderne. Brødrene ledte efter dem, og Vølund blev taget til fange og måtte arbejde som træl og smede guldringe for sveaernes kong Nidud. Nidud havde to sønner og en datter, Båduild. Vølund slog begge sønner ihjel og gjorde Båduild gravid. Vølund kunne nu flygte.

Se også 
 Vølundkvadet, (Völundarkviða)
 Ældre Edda
 Saga

Litteratur 
 Hallberg, Peter (1982). Den norrøne digtning. Oversat fra svensk af Claus Lund. København: Gyldendal, 1982. Originaltitel: Den fornisländska poesien. DK5=81.51.

Eksterne henvisninger 

 Völundarkviða, udgave ved Sophus Bugge med ikke-normaliseret norrøn tekst
 Völundarkviða, udgave ved Guðni Jónsson med normaliseret norrøn tekst
 Kvadet om Vølund, Erik Brates svenske oversættelse på Projekt Runeberg
 Artikel om sagatraditionen om Vølund (ty: Wieland, en: Weland): Wieland (tysk)   og samme artikel på engelsk: The development of the Weland Saga Tradition

Nordiske sagaer
Nordisk mytologi
Nashville Predators

Nashville Predators er et professionelt ishockeyhold der spiller i den bedste nordamerikanske række NHL. Klubben spiller sine hjemmekampe i Bridgestone Arena i Nashville, Tennessee, USA. Klubben blev stiftet i 1998. I sæsonen 2003-04 lykkedes det for første gang klubben at kvalificere sig til slutspillet om Stanley Cuppen, en bedrift man gentog i sæsonen 2005-06. Begge gange blev man dog slået ud i første runde af slutspillet.

Klubben fik navnet Predators (dansk: rovdyr), efter et fossil af en sabelkat der blev fundet i Nashville i 1971. Fossilet var kun det femte af sin slags fundet i hele Nordamerika. Derfor er det også en sabelkat der er afbildet i klubbens logo.

Nuværende spillertrup (2007-08) 
Pr. 2. juli 2008.

Målmænd
 35  Pekka Rinne
 39  Dan Ellis

Backer
   2  Dan Hamhuis
   4  Ville Koistinen
   5  Greg Zanon
   6  Shea Weber
   7  Greg de Vries
   8  Kevin Klein
 20  Ryan Suter

Forwards

 10  Martin Erat – A
 11  David Legwand (Skadet)
 12  Scott Nichol
 14  Radek Bonk

 19  Jason Arnott – C
 22  Jordin Tootoo
 23  Martin Gelinas (Skadet)
 24  Brandon Bochenski
 25  Jerred Smithson
 26  Steve Sullivan – A
 37  Rich Peverley
 38  Vernon Fiddler
 41  Jed Ortmeyer (Skadet)

 47  Alexander Radulov
 71  J.P. Dumont – A

'Fredede' numre 

 99 Wayne Gretzky – nummer fredet i hele NHL.

Eksterne henvisninger 

 

Ishockeyklubber i NHL
Nashville
Jørgen Størling

Jørgen Størling (1926-1998) oprettede sammen med præsten fra Tjæreborg Eilif Krogager flyselskabet Sterling Airways i 1962.

Sterling Airways skulle primært flyve for Tjæreborg Rejser.

Han var administerende direktør i Sterling Airways, indtil han i 1966 forlod selskabet for at slå sig ned med familien på et landsted nær Kolding. Karrieren fortsatte med forskellige jobs indenfor bl.a. Elektrohelios nu Elektrolux koncernen. Sit otium nød Jørgen Størling i Fjeldsted på Fyn, hvor han døde i 1998. Hans hustru Inger flyttede siden tilbage til Kolding og de sidste måneder af sit liv boede hun i Randers hvor hun døde i 2010. Børnene Kristian, Anne og Peter bor i hhv. Brørup, Odder og Holbæk.

Erhvervsfolk fra Danmark
Stedfortræderkrig

En stedfortræderkrig (fra engelsk proxy war) er en krig, der officielt er mellem to parter, men hvor disse parter hver især er allieret med eller støttet af andre, større magter, der bruger krigen til at rykke magtbalancen mellem stormagterne. Under Den kolde krig støttede USA således ofte én part i en krig, mens Sovjetunionen støttede modparten.

Mange mente, at de to lande kun gik ind i disse stedfortræderkrige, fordi den anden part havde et interesseområde her.

Den kolde krig
Vinter-OL 1994

Vinter-OL 1994 blev afholdt i Lillehammer i Norge og regnes ofte for at være et af de større og mest vellykkede i Vinter-OL's historie.

Der var kun forløbet to år fra seneste Vinter-OL, så fra 1994 og fremefter er Vinter-OL forskudt 2 år i forhold til Sommer-OL.

Norge og Rusland blev de største guldvindere.

Medaljestatistik 

 
Sport i 1994
Lillehammer
Original Six

Original Six er en betegnelse der bruges om de seks hold der var de eneste hold i NHL i perioden fra sæsonen 1942-43 indtil ligaen blev udvidet i 1967. Holdene er:

 Montreal Canadiens (1909, stiftende medlem af NHL i 1917)    
 Toronto Maple Leafs (stiftende medlem af NHL i 1917 under navnet Toronto Arenas)                   
 Boston Bruins (1924)
 Detroit Red Wings (1926)
 Chicago Blackhawks (1926)
 New York Rangers (1926)

Som det kan ses ovenfor er betegnelsen ganske misvisende, idet kun de to canadiske hold rent faktisk var med i NHL fra begyndelsen i 1917. De stiftende hold var, udover Montreal Canadiens, Montreal Wanderers, Ottawa Senators (som ikke skal forveksles med det nuværende Ottawa Senators hold), Quebec Bulldogs og Toronto Arenas (som senere blev til Toronto Maple Leafs.)

Boston Bruins blev det første amerikanske hold i ligaen i 1924 og de tre øvrige amerikanske hold fulgte efter i 1926.

Øvrige hold frem til 1942 

I perioden fra NHL's start i 1917 og frem til 1942 var følgende hold med i NHL i kortere eller længere tid:

 Montreal Wanderers Stiftet i 1903, i NHL fra 1917 til 2. januar 1918 hvor deres hjemmebane Montreal Arena brændte ned.

 Ottawa Senators Stiftet i 1893, i NHL fra 1917 til 1934 hvor man flyttede til St. Louis, Missouri under navnet St. Louis Eagles. Her måtte man dog lukke efter bare en enkelt sæson i 1935 pga af dårlig økonomi, primært pga store rejseomkostninger.

 Quebec Bulldogs Stiftet i 1888, i NHL fra 1917 til 1920 hvor klubben flyttede til Hamilton, Ontario hvor man blev til Hamilton Tigers. I 1925 flyttede klubben igen, denne gang til New York hvor man blev kendt som New York Americans og spillede sine kampe i Madison Square Garden. Problemer med at skaffe spillere under anden verdenskrig førte dog til at klubben droppede ud af NHL i 1942 og på trods af at ejerne havde ambitioner om at vende tilbage efter anden verdenskrig fik man aldrig lov af NHL til at genindtræde i ligaen og officielt ophørte klubben således i 1942. Det sidste år spillede man under navnet Brooklyn Americans.

 Montreal Maroons Stiftet i 1924. I NHL fra 1924-38. Ligesom Brooklyn Americans lå klubben underdrejet indtil 1946 hvor man ønskede at genindtræde i ligaen, men ligesom det var tilfældet med Brooklyn Americans gav NHL's ledelse aldrig klubben lov til at komme tilbage og derfor ophørte klubben iflg. NHL med at eksistere i 1938.

 Pittsburgh Pirates Stiftet i 1925. I NHL fra 1925 til 1930 hvor klubben flyttede til Philadelphia og blev til Philadelphia Quakers. Her smed man dog håndklædet i ringen efter bare en enkelt sæson.

Depressionen og anden verdenskrig gjorde det således af med alle hold bortset fra de seks hold der fik betegnelsen Original Six. I en ubrudt periode fra 1942 til 1967 bestod NHL således kun af de 6 hold.

Udvidelsen i 1967 

I 1967 udvidedes NHL og følgende 6 hold kom til:

California Seals
Los Angeles Kings
Minnesota North Stars (nu Dallas Stars)
Philadelphia Flyers
Pittsburgh Penguins
St. Louis Blues

Efter denne første udvidelse i 1967 er ligaen blevet udvidet adskillige gange og består i dag af 31 hold. Og 32 hold i 2020

NHL
Utsira

Utsira er en kommune i Rogaland fylke i Norge.
Den ligger på en ø i Nordsøen, udfor Karmøy, 18 km vest for Haugesund. Den er Norges mindste kommune i antal indbyggere og næstmindste i areal.

Kirken på Utsira er fra 1785. Det er også fundet spor af bosættelser på Utsira fra stenalderen.

Utsira Fyr er Norges højest beliggende fyr på hele 78,2 meter over havet.

I 2004 installerede Norsk Hydro en kombineret vindkraft- og hydrogenkraftværk på Utsira.Det er et fuldskalaprojekt for at opnå selvforsyning for et fjerntliggende samfund. I perioder hvor der er overskud af energi, bruges overskudsenergien til at generere hydrogen ved elektrolyse. Hydrogenet bliver lagret og er tilgængelig til at producere strøm når det er småt med vind.

Fugle 
Utsira er kendt som det bedste fuglested i Norge. Der er registreret 317 forskellige fuglearter, hvoraf 23 er unikke for Utsira i den norske fauna.

Eksterne henvisninger 

 Hydros hydrogenpilotprojekt 
 Utsira fuglestation

Referencer 

Kommuner i Rogaland
Pandebjerg

Pandebjerg er dannet i 1847 af Peder Estrup til Gammel Kirstineberg Gods. Gården ligger i Ønslev Sogn, Falsters Nørre Herred, Maribo Amt,Guldborgsund Kommune. Hovedbygningen er opført i 1900 ved H. C. Glahn.

Pandebjerg Og Ny Kirstineberg Godser er på 816 hektar med Axelborg og Nygård

Ejere af Pandebjerg 

 (1847-1848) Peder Estrup
 (1848-1851) Jacob Brønnum Scavenius Estrup
 (1851-1854) Therman F. Ø. Hillerup
 (1854-1872) H. Wilhjelm
 (1872-1878) forp. Petersen
 (1878-1889) Edward Tesdorpf
 (1889-1929) Adolph Valdemar Tesdorpf
 (1929-1940) Agnes Carlsdatter Brun gift Tesdorpf
 (1940-1964) Axel Valdemar Tesdorpf
 (1964-2002) Anne Dorothea Axelsdatter Tesdorpf gift Castenschiold
 (2002-2007) Anne Dorothea Axelsdatter Tesdorpf gift Castenschiold / Axel Christian Tesdorpf Castenschiold
 (2007-) Axel Christian Tesdorpf Castenschiold

Ekstern henvisninger 
 www.pandebjerggods.dk - Pandebjerg Gods

Kilder 
J. P. Trap: Danmark 1955, Kraks Landbrug

Herregårde i Guldborgsund Kommune
Herregårde i Maribo Amt
Elevator

En elevator er et transportinstrument der bruges til at flytte mennesker eller gods vertikalt.

Den første elevator i Danmark var installeret i Tuborgflasken, der var opstillet på Rådhuspladsen i anledning af Den Nordiske Industri-, Landbrugs- og Kunstudstilling i Kjøbenhavn 1888.

De fleste elevatorer er elektriske, med en elmotor øverst som bruger flere kabler til at flytte kabinen op og ned. Et lille antal bruger lineære motorer, og pneumatiske elevatorer findes også.

Referencer 

Løfteudstyr
Bygningsintern transport
Hans Johansen Lindenov (rigsråd)

Hans Johansen Lindenov til Gavnø (født 17. oktober 1573, død 28. august 1642), dansk rigsråd.

Han var søn af Hans Johansen Lindenov og Margrethe Ottesdatter Rosenkrantz.

Fra 1591 foretog han en udlandsrejse, studerede i Strassburg, Heidelberg og Padua, gik videre til Syditalien og tilbage over Frankrig og England. Efter sin hjemkomst blev han hofjunker 1598, men fratrådte denne stilling på grund af sit ægteskab 21. oktober 1599 med Sophie Seefeldt, datter af rigsråden Jacob Seefeldt og Sophie Bille. Efter hendes død (15. februar 1601) blev han 2. juni 1605 gift med Lisbeth Sophie Rantzau (født 27. november 1587), datter af statholder Breide Rantzau og Sophie Rosenkrantz. Med hende fik han sønnen Hans, der selv senere også blev rigsråd. En datter, Helvig, blev gift med Sivert Knudsen Urne, og en anden, Sophie blev gift med Christoffer Knudsen Urne.

I 1609 fik han Dragsholm Len, byttede det året efter med Hammershus, som han beholdt til 1621, fik derpå Tranekær til 1624, så Kalundborg til 1639 og endelig samme år Hindsgavl. Den 28. januar 1627 blev han optaget i rigsrådet og blev året efter generalkommissær for forsvaret på Lolland og Falster. I 1634 blev han ridder ved den udvalgte prins Christians bryllup, men har i det hele næppe spillet nogen fremtrædende rolle. Han døde 1642, og hans enke overlevede ham til 27. marts 1652.

Kilder 
 

Rigsråder fra Danmark
Godsejere fra Danmark
Hans Johansen
Danskere i 1500-tallet
Danskere i 1600-tallet
Øen i Fuglegaden

Øen i Fuglegaden er en dansk-tysk-britisk film fra 1997, instrueret af Søren Kragh-Jacobsen. Den er baseret på bogen, Øen i Fuglegaden, skrevet af forfatteren Uri Orlev. Den er baseret på hans egne oplevelser under 2. verdenskrig. Filmen vandt en Sølvbjørn  for bedste musik (Zbigniew Preisner) på Filmfestivalen i Berlin, en Robert for årets scenografi samt flere internationale filmpriser.

Handling 

Historien handler om Alex, en tolvårig jødisk dreng. Alex har boet alene med sin mor og far i den jødiske ghetto. Det er 2. verdenskrig og bestemt ikke let at være jøde i den tid. Alex mor skal en dag over til nogle venner i en af de andre ghettoer, men kommer aldrig tilbage. En dag da Alex er med sin far ovre på fabrikken, sker der en udvælgelse. Eller det er egentlig ikke en rigtig udvælgelse, for alle er udvalgt.

Da de alle sammen skal marchere hen mod togene, stikker Alex af, han ved lige hvor han kan gemme sig henne. Det eneste, han får at vide, er, at han skal vente på hans far, som nok skal komme lige meget hvor lang tid der går. Tyskerne er lige i hælene på Alex hele tiden, men når lige at gemme sig i tide. Han henter sin mus, Sne, lidt efter.

Nu er det op til Alex at overleve indtil hans far kommer for at hente ham, og det er ikke lige med det samme han kommer. Imens får Alex en masse oplevelser. Han bygger en stige så han flytter op på den øverste etage, hvor ingen kan se ham. Det var et rigtig godt træk, for et par dage efter han er flyttet der op, sprænges hans tidligere gemmested. Der har simpelthen boet nogle mennesker lige neden under jorden.

Alex møder også en masse mennesker, nogle er rare og hjælper ham, andre er mindre søde. Der er en mand som stjæler hans mad, men der er også to mænd, han redder fra døden ved at skyde en tysker. Et par gange fik han bevæget sig ind i den jødiske ghetto, hvor han mødte den søde pige, som tilbyder at han kan komme med hende og hendes mor ud på landet og bo, i sikkerhed, men Alex venter på sin far, så han takker pænt nej.

Det hele ender lykkeligt da Alex far vender hjem, netop den dag som muren ind til den polske siden bliver revet ned, men måske var det for sent. Måske var Alex allerede død, og kommer i himlen til sin far?

Eksterne henvisninger 
 

Danske film fra 1997
Film instrueret af Søren Kragh-Jacobsen
Film om 2. verdenskrig fra Danmark
Film fra Danmark (administrationskategori)
Film baseret på bøger
Britiske film fra 1997
Tyske film fra 1997
Engelsksprogede film
Warcraft III: Reign of Chaos

Warcraft III: Reign of Chaos er et real-time strategy computerspil lavet af Blizzard i 2002. En udvidelse til spillet blev udgivet i 2003, Warcraft III: The Frozen Throne.

Spillestil 
Warcraft III er et real-time strategy spil, som går ud på, at man skal besejre modstanderens base. Dette er der mange strategier til at nå. En ny ting i Warcraft III i forhold til Warcraft II er Helte (Heroes), der er en ny specialfigur, som man kun kan have en af pr. spiller, men ved opgraderinger af hovedbasen (startbygningen) kan man få 2 til. Disse helte kan gå fra niveau 1 til 10. Der er 3 helte pr. race. Da helte ikke kun går ud på at være den stærkeste har de også 3 almindelige magier og en ultimativ. Ingen helte er ens i magier.
I Warcraft III er der introduceret to helt nye racer: The Undead Scourge (zombier) og Night Elves (Natelvere), så der i alt er fire racer. Hver race har fordele og ulemper. Med spillet følger programmet World Editor der muliggøre at man kan fremstille sine egne baner.

Historien 

I spillets Campaign del følger man i starten Arthas, kongens søn, som er under oplæring som Paladin. Menneskene er stadig i krig mod Orkerne, men det går snart op for begge racer, at de har andre fjender end hinanden. De må nu samarbejde for at redde deres verden fra The Burning Legion!
Men ikke alt går som planlagt. Arthas kæmper hårdt mod The Burning Legion. Så hårdt at han til sidst opgiver sin sjæl for at dræbe Malganis (En af The Burning Legions generaler). Dette viser sig at være Arthas' endeligt, han bliver opslugt af had og dræber sin far. Han overtager menneskenes land og giver det direkte til The Burning Legion.

Det ser nu sort ud. Men i al hemmelighed har Jaina Proudmore, en ung troldkvinde, ledt de mennesker der troede på den profeti, der var blevet forudsagt for lang tid siden af en beskytter af Azeroth, kaldet Medivh. Her finder de snart Orkernes leder Thrall. Efter råd fra den mystiske budbringer Medivh bliver de venner og står nu sammen om at udrydde denne trudsel. Men det går ikke godt.
I sidste sekund, når alt håb er udtømt dukker de fantastiske natelvere ud af skoven og hjælper med at redde verdens Livs Træ fra den frygtelige demon Archimonde, som er leder af invasionen imod Azeroth.

Personer

Illidan 

Illidan Stormrage er en dæmonisk natelver.

Blademaster 
Blademaster er en hero i Warcraft 3. Samuro kan blive brugt til at give dine modstandere det velkendte Thrallmar syndrom. Samuro taktikken går ud på at dræbe din modstanders arbejdere og blive usynlig igen, til at modstanderen laver flere arbejdere.

Arch Mage 
Arch Mage  er både en hero i Warcarft III og en af heltene i den store krig (Campaign). Han er en af de største af dem alle han er menneske, Han er en mage for kongen og en af dem der redder alle sammen. Af hans magier kan han lave et water elemental, Blizard, en aura der regenere mana og han kan teleporte med sin "hoved" magi.

Eksterne henvisninger 
 Officielt Warcraft III website 

Computerspil fra 2002
3: Reign of Chaos
Strategispil
Windows-spil
Computerrollespil
E-sportspil
Tore Hjort

Tore Hjort (Thore Hjort) (død 999) var en norsk høvding fra Vågen i Hålogaland i det nordlige Norge.

Han kæmpede i 986 på den norske jarl Håkon Jarls side i Slaget ved Hjørungavåg mod en dansk invasionshær, hvor Norge besejrede Danmark. Men da han senere gjorde oprør mod Håkon Jarls efterfølger kong Olav Tryggvason, blev han angrebet af denne og døde for kongens egen hånd.

I 1982 afdækkede en bondes pløjning i Borg på Vestvågøy nogle ældre ting. Efterfølgende udgravninger fra 1983 til 1989 afdækkede såvel en del glas og andre artefakter, der viser international kontakt. Der fandtes en stor høvdingegård med en hovedbygning, der bestod af et 83 meter langt og 8 meter bredt langhus fra vikingetiden, det størst kendte af sin art. Det antages, at huset tilhørte Tore Hjort. Der er nu opført en rekonstruktion af huset på stedet.
,

Eksterne henvisninger 
 Vikingmuseet på Borg
 Tromsø Museums sider om utgravningene på Borg 

Personer i Norges historie
Personer fra vikingetiden
10. århundrede
Tjek fødselsår
Orupgård

Orupgård nævnes første gang i 1231, som en jagtgård under Kronen, og var i begyndelsen af det 16. århundrede en avlsgård under Nykøbing Slot og blev i 1770 til en Sædegård.

Gården ligger i Idestrup Sogn, Guldborgsund Kommune. Hovedbygningen er opført i 1860-1862 ved Ernst H. Glüer og ombygget i 1940 ved Oscar Gundlach-Pedersen. Godsforvalterboligen er tegnet af P.V. Jensen Klint og opført 1905-07.

Orupgaard Gods er på 1.225 hektar med hestesportscenteret Brændte Ege.

Ejere af Orupgård 
 1231-1766 Kronen
 1766-1793 Christian Hincheldey
 1793-1809 Laurentia Hofgaard gift Hincheldey
 1809-1823 baron Charles friherre de Selby
 1823-1840 baron Charles Borre friherre de Selby
 1840-1889 Edward Tesdorpf
 1889-1937 Edward Frederik Jakob Tesdorpf
 1937-1939 Sophie Tutein gift Tesdorpf
 1939-1954 Knud Højgaard
 1954-1977 Erik Højgaard
 1977-1999 Knud Højgaard
 1999-2005 Knud Højgaard / Thomas Højgaard
 2005- Thomas Højgaard

Eksterne henvisninger 
 Orupgård Gods
 Orupgaard - fra Dansk Center for Herregårdsforskning 
 Fæstegaarde under Orupgaard Gods

Kilder 
 J.P. Trap: Danmark, 5. udgave (Kraks Landbrug)

Herregårde i Guldborgsund Kommune
Herregårde i Maribo Amt
Hundige Kirke

Hundige Kirke ligger på Eriksmindevej i Hundige i Greve Kommune.

Historie 
Kirkens arkitekt var Ejvind Draiby.

Grundstenen blev nedlagt den 21. juni 1975.

Kirkebygningen

Interiør

Alter

Prædikestol

Døbefont

Orgel

Gravminder

Referencer

Eksterne kilder og henvisninger 
 Hundige Kirke hos KortTilKirken.dk

Kirker i Greve Kommune
Kirker i Roskilde Amt
Kirker i Roskilde Stift
Kirke
Blovstrød Kro

Blovstrød Kro er en gammel dansk landevejskro fra 1763, der ligger på Kongevejen 21 i Blovstrød. Der er ca. 5 km til Birkerød og 10 km til Hillerød.

Der er plads til ca. 234 gæster i alt, og der er tre lokaler: den gamle krostue, den store sal samt en særlig krostue til børn og børnefamilier. Det største lokale har plads til 135 gæster. Der er også 9 nyrenoverede værelser, der bliver lejet ud.

Noter

Eksterne henvisninger 
Blovstrød Kros hjemmeside 

Kroer i Danmark
Bygninger, konstruktioner og anlæg i Allerød Kommune
Kro
Etableret i 1763
Laufey

Laufey (norrønt for ”løv-ø”) eller Nal (norrønt: Nál ”nål”) var i nordisk mytologi Farbautes mage og moder til Loke, Byleist og Helblinde. Derudover vides intet om hende.
Hendes navn betyder “løv ø” hvilke er en kenning (poetisk omskrivning) for et træ.

Jætter